30. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ  Αριθ. 81516 της 8/26 Σεπτ.1977 (ΦΕΚ  Β΄929)  Περί ιδρύσεως και υπαγωγής μαθημάτων εις το Ε.Μ. Πολυτεχνείον. Έχοντες υπ’ όψει:  1.Την παρ.5 της υπ’ αριθ. 107/1962 Πράξεως του Υπουργικού Συμβουλίου, κυρωθείσης δια του άρθρ.1 του Ν.Δ.4263/1962. 2.Την υπ’ αριθ. Φ. 900.3/34/73693/1976 απόφασιν «περί μεταβιβάσεως αρμοδιοτήτων του Υπουργού Εθνικής Παιδείας και Θρησκευμάτων εις τον Γενικόν Γραμματέα κλπ.» (ΦΕΚ 935 Β΄). 3.Την πρότασιν της Συγκλήτου (συνεδρία 8.7. 1977) του Ε.Μ. Πολυτεχνείου, αποφασίζομεν: 1.Ιδρύονται εις το Ε.Μ. Πολυτεχνείον τα κάτωθι μαθήματα: α)Επιστήμης και Τεχνικής των Πολυμερών, υπαγόμενον εις την ομώνυμον τακτικήν έδραν.  β)Παλαιοντολογίας-Στρωματογραφίας, υπαγόμενον εις την έκτακτον έδραν της Γεωλογίας. 2.Τα μαθήματα: α) Γεωργικαί Βιομηχανίαι και β) Τεχνική Βιοχημικών Διεργασιών, υπαγόμενα εις τας έδρας Οργανικής, Χημικής Τεχνολογίας και Τεχνικής Χημικών Δράσεων, αντιστοίχως, υπάγονται εφ’ εξής εις την έκτακτον έδραν Γεωργικών Βιομηχανιών. 3.Τα μαθήματα: α) Μεταλλουργία μη Σιδηρούχων, β) Μεταλλουργία μη Σιδηρούχων ΙΙ και γ) Πυρίμαχα, υπαγόμενα εις την έδραν Μεταλλουργίας, υπάγονται εφ’ εξής εις την έκτακτον έδρα Μεταλλουργίας μη Σιδηρούχων μετάλλων. 4.Τα μαθήματα: α) Εμπλουτισμός Μεταλλευμάτων Ι και β) Εμπλουτισμός Μεταλλευμάτων ΙΙ, υπαγόμενα εις την έδραν Εκμεταλλεύσεως Μεταλλείων, υπάγονται εφ’ εξής εις την έκτακτον έδραν Εμπλουτισμού Μεταλλευμάτων  5.Τα μαθήματα: α) Γενική Γεωλογία, Ι β) Γενική Γεωλογία ΙΙ και Γεωλογία της Ελλάδος, υπάγονται εφ’ εξής εις την Έκτακτον Έδραν Γεωλογίας. 